Grylos z Chalkidy

Grylos (Grylos) bol olympijský víťaz v behu na jedno stadion v 4. stor. pred Kr.Diodoros, Bibliotheca historia, 17,40.Oxyrhynchus 12 V

Grylos z Chalkidy predviedol rýchlosť svojich nôh na 112. olympijských hrách v roku 332 pred Kr., keď zvíťazil v behu na jedno stadion (stadiodromos). Beh na jedno stadion sa v Olympii zaviedol pri založení hier v roku 776 pred Kr. a ostal jedinou disciplínou do roku 724 pred Kr., keď sa zaviedol beh na dve stadiá. Na olympijských hrách sa ale beh na jedno stadion aj naďalej považoval za hlavné preteky, menom víťaza týchto pretekov sa označovala celá olympiáda.

Meno olympijského víťaza Gryla z Chalkidy je zaznamenané aj na oxyrhynskom papyruse (P. Oxy. 12), ktorý v roku 1898 objavili v Egypte pri archeologických vykopávkach britskí egyptológovia B. P. Grenfell a A. S. Hunt.Oxyrhynchus 12 V Tento papyrus uvádza, že v čase 112. olympiády (332 pred Kr.), keď bol Grylos olympijským víťazom, bol v Aténach archontom Nikétes a Alexander Veľký ovládol Egypt a založil tam mesto, ktoré nazval Alexandriou.

 Referencie a bibliografia 

 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion